open-index/open-wikipedia-markdown huggingface dataset:
அக்னி யோகா

**அக்னி யோகா** (உருசியம்: А́гни Йо́га) அல்லது ***லிவிங் எத்திக்ஸ்*** (உருசியம்: Жива́я Э́тика),  என்பது 1920 ஆம் ஆண்டு முதல் ஹெலனா ரோரிக், நிக்கோலஸ் ரோரிக் ஆகியோரால் வழங்கப்பட்ட ஒரு புதிய-பிரம்மஞான மதக் கோட்பாடு ஆகும். அக்னி யோகா என்ற சொல்லுக்கு "தெய்வீக அக்னியுடன் இரண்டறக் கலத்தல்" அல்லது "தெய்வீக அக்னியுடன் இரண்டறக் கலப்பதற்கான பாதை" என்று பொருள். இந்தச் சொல்லை ரோரிக் தம்பதியர் அறிமுகப்படுத்தினர். அக்னி யோகாவைப் பின்பற்றுபவர்கள், இந்த போதனை, ரோரிக் குடும்பத்திற்கும் அவர்களுடன் தொடர்பிலிருந்தவர்களுக்கும் மாஸ்டர் மோர்யா என்பவரால் அளிக்கப்பட்டதாக நம்புகின்றனர். மாஸ்டர் மோர்யா, ரோரிக்குகள், ஹெலனா ப்ளாவட்ஸ்கியின் குரு ஆவார். ஹெலனா ப்ளாவட்ஸ்கி, நவீன பிரம்மஞான இயக்கம், பிரம்மஞான சபையின் நிறுவனர்களில் ஒருவர் ஆவார்.

அக்னி யோகா என்பது அன்றாட வாழ்க்கையில் பின்பற்றப்படும் ஒரு சாதனைப் பாதையாகும். இது அக்னிமயமான ஆற்றலின் வழி, உணர்வின் வழி, பொறுப்பான, திட்டமிட்ட சிந்தனையின் வழி ஆகும். கோளக் உணர்வின் பரிணாம வளர்ச்சி என்பது மிகவும் அவசியமான ஒன்று என்றும், தனிப்பட்ட முயற்சியின் மூலம் மனிதகுலத்திற்கு அது எட்டக்கூடிய ஒரு இலக்கு என்றும் இது போதிக்கிறது. ஹெலனா ரோரிக்கின் கூற்றுப்படி, அக்னி யோகா என்பது அனைத்து யோகாக்களின் தொகுப்பு ஆகும். அனைத்து பழைய இந்து நூல்களிலும், வரவிருக்கும் அக்னி யுகம் முன்னரே கணிக்கப்பட்டிருந்தது. அக்னி — அதாவது நெருப்பு — எல்லா வழிகளின் அல்லது யோகங்களின் மையத்திலும் குறைந்தது ஓரளவாவது இருக்கிறது; அது நம் கிரகத்தின் வளிமண்டலத்தை நிரப்பும், மேலும், யோகாவின் அனைத்து கிளைகளும் ஒரு அக்னிமயமான தொகுப்பில் இணைந்துவிடும். அக்னி யோகா என்பது அக்னி தீட்சை ஆகும்.

அக்னி யோகாவின் மிக முக்கியமான அம்சங்கள் பிரபஞ்சவாதம் (cosmism) மற்றும் உலகளாவியவாதம் (universalism) ஆகும். மனித இருப்பின் எந்தவொரு நிகழ்வையும் அதன் பிரபஞ்ச முக்கியத்துவம் மற்றும் இருப்புடனான தொடர்பு ஆகியவற்றின் கண்ணோட்டத்தில் விளக்குவதில் இவை வெளிப்படுகின்றன.

ஆசிய மதங்களைப் பற்றிய அறிவை மேலை உலகிற்கு அறிமுகப்படுத்துவதில் அக்னி யோகா குறிப்பிடத்தக்க பங்கு வகித்தது. லிவிங் எத்திக்ஸ் என்ற அமைப்பு பன்னாட்டு அளவில் பின்பற்றுபவர்களைக் கொண்டுள்ளதோடு ஆயிரக்கணக்கான அனுதாபிகளைப் பெற்றுள்ளது. *டீச்சிங் ஆஃப் லைஃப்*-இன் கருத்துக்கள் பிற நிகழ்மறை (esoteric) இயக்கங்கள் மற்றும் தத்துவங்களில் தாக்கத்தை செலுத்தியுள்ளன.

## மேற்கோள்கள்

பகுப்பு:மெய்யியல் கோட்பாடுகள்
அத்வைதா (இசைக்குழு)

**அத்வைதா** (*Advaita (band)*) என்பது 2004 ஆம் ஆண்டில் உருவாக்கப்பட்ட புது தில்லியை தளமாகக் கொண்ட ஓர் இந்திய ராக் இசைக்குழுவாகும்.

## வரலாறு.
2009 ஆம் ஆண்டு மார்ச் மாதத்தில்  அத்வைதா இசைக்குழு தங்கள் முதல் இசைத் தொகுப்பை ஈ. எம். ஐ உடன் இணைந்து கிரவுண்ட்டடு இன் சிபேசு என்ற தலைப்பில் வெளியிட்டது. 2011 ஆம் ஆண்டில், *கோக்  புகைப்பட நிறுவனம்* மற்றும் எம்டிவி அன்பிளக்குடு என்ற அமெரிக்கத் தொலைக்காட்சித் தொடரில் எம்டிவி நிகழ்ச்சிகளின் இந்திய பிரிவில் அத்வைதா இசைக்குழு இடம் பெற்றது.  இந்த இசைக்குழு  2012  ஆம் ஆண்டு பிப்ரவரி மாதத்தில் ஈ. எம். ஐ உடன் இணைந்து தங்கள் இரண்டாவது இசைத் தொகுப்பான தி சைலண்ட்டு சீயை வெளியிட்டது.  மலைப்பகுதிகளிலும் இந்த இசைக்குழு நிகழ்ச்சிகளை நடத்தியுள்ளது. 

பிரித்தானிய குழுவால் வெளியிடப்பட்ட ஒரு தொகுப்புக்காக, இயான் லெக்கியுடன் இணைந்து இரண்டு பாடல்களைப் பதிவு செய்ய, இந்தியாவிலிருந்து அவரால் தேர்ந்தெடுக்கப்பட்ட நான்கு இசைக்குழுக்களில் 'அத்வைதா' இசைக்குழுவும் ஒன்றாகும்..

"திராப்சு ஆஃப் எர்த்து" என்பது 22 மார்ச் 2013 ஆம் ஆண்டு மார்ச்சு மாதம் 22 ஆம் தேதியன்று வெளியிடப்பட்ட ஒரு தொகுப்பு இசைத் தொகுப்பாகும். 

அத்வைதா இசைக்குழுவில் தற்போது பின்வருமாறு எட்டு இசைக்குழு உறுப்பினர்கள் உள்ளனர். 

* அபிசேக்கு மாத்தூர்-கிட்டார்/உகுலேலே
* அமன் சிங்-டிரம்சு
* அனிந்தோ போசு-விசைப்பலகைகள்/பின்னணி குரல்கள்
* சயான் அதிகாரி-மேற்கத்திய குரல்கள்/ஒலிக் கிட்டார்/ரிதம் கிட்டார்
* கவுரவ் சிந்தாமணி-பாசு
* மோகித் லால்-தப்லா/பெர்குசன்/பின்னணி குரல்கள்
* சுகை யூசுப் கான்-சாரங்கி
* உச்வால் நகர்-இந்துசுதானி குரல்கள்

## விருதுகள்
தி சைலண்ட் சீ  இசைத் தொகுப்பிற்காக   சிறந்த ராக் இசைத் தொகுப்பிற்கான் உலக இந்திய இசை விருதுகள் 2012  விருதை அத்வைதா இசைக்குழு வென்றது. தி சைலண்ட்டு சீ  இசைத் தொகுப்பிற்காகவும் சிறந்த இணைவு இசைத் தொகுப்பு பிரிவின் கீழ் இந்த குழு பரிந்துரைக்கப்பட்டது.  2011 ஆம் ஆண்டுக்கான பாம் எக்சுபோவில் அத்வைதா இசைக்குழுவும் சிறந்த இணைவு இசைக்குழுவாக தேர்ந்தெடுக்கப்பட்டது.  "கடந்த 25 ஆண்டுகளில் 25 சிறந்த இந்திய ராக் பாடல்கள்" என்ற 2014 ஆம் ஆண்டு பட்டியலில், "ரோலிங் சுடோன் இந்தியா" தென்னிந்திய கவிஞர் முத்துசாமி தீட்சிதரின் கர்நாடக பக்திக் கவிதையை அடிப்படையாகக் கொண்ட *மொஃபங்க்கில்*  (தி சைலண்ட்டு சீ, 2012) இடம் பெற்றது.

## மேற்கோள்கள்

## வெளி இணைப்புகள்
* Advita 's Official webpage காப்பகப்படுத்தப்பட்டது மார்ச் 16,2016

பகுப்பு:இசைக் குழுக்கள்
பகுப்பு:ராக் இசைக் குழுக்கள்
அபு ருசுத்து

**சையது அபு ருசுத்து மதினுதீன்**  (*Syed Abu Rushd Matinuddin*) வங்காளதேசத்தைச் சேர்ந்த ஓர் எழுத்தாளர் ஆவார்.  அபு ருசுத்து என்ற புனைப்பெயரால் அறியப்பட்டார்.  1919 ஆம் ஆண்டு திசம்பர் மாதம் 25 ஆம் தேதியன்று பிறந்தார்.

## ஆரம்பகால வாழ்க்கை மற்றும் தொழில்
ஊக்ளி மொக்சின் கல்லூரி ஆங்கில விரிவுரையாளராக அபு ருசுத்து தனது வாழ்க்கையைத் தொடங்கினார். ஆக்சுபோர்டில் உள்ள எக்சிடெர் கல்லூரியில் ஆங்கில இலக்கியம் படிப்பதற்காக 1951 ஆம் ஆண்டில் இங்கிலாந்துக்குச் சென்றார். பின்னர் கொல்கத்தா இசுலாமியா கல்லூரி, டாக்கா கல்லூரி, சிட்டகாங் கல்லூரி, ராச்சாகி கல்லூரி மற்றும் சகாங்கீர்நகர் பல்கலைக்கழகம் ஆகியவற்றில் ஆங்கிலம் கற்பித்தார். 1982 ஆம் ஆண்டில் சகாங்கீர்நகர் பல்கலைக்கழகத்தில் இருந்து ஓய்வு பெற்றார்.

## படைப்புகள்.
அபு ருசுத்தின் முதல் வெளியீடு, 1939-ஆம் ஆண்டில் வெளியான ஒரு சிறுகதைத் தொகுப்பாகும். ஆறு நாவல்களைத் தவிர, இவர் 50 சிறுகதைகளையும், மூன்று தொகுதிகளைக் கொண்ட ஒரு சுயசரிதையையும் எழுதியுள்ளார். மேலும், சேக்சுபியரின் கவிதைகள் உட்பட, இலக்கியப் படைப்புகளை வங்காள மொழியிலிருந்து ஆங்கிலத்திற்கும், ஆங்கிலத்திலிருந்து வங்காளத்திற்கும் மொழிபெயர்ப்பதில் வல்லமை பெற்றிருந்தார். 

அபு ருசுத்து 1964 ஆம் ஆண்டில்  லாலோனின் சில கவிதைகளையும் பாடல்களையும் ஆங்கிலத்தில் மொழிபெயர்த்தார்.

### நாவல்கள்.

* *எலோமெலோ* (இதுவும் அதுவும், 1946) 
* சம்னே நோடன் தின் (ஒரு புதிய நாள், 1951) 
* தோபா கோலோ திகி (பூல் ஏரி ஆகிறது, 1960) 
* நோங்கோர் (அஞ்சோர், 1967) 
* ஒனிசிட்டோ ராகினி (தி அன்சூர் டியூன், 1969) 
* சுதாகிதா துவிப்பு (கைவிடப்பட்ட தீவு, 1974) 

## விருதுகள்
thumb|அபு ருசுத்து 1999 ஆம் ஆண்டில்  ஒரு விருதைப் பெற்றார்

* தம்கா-இ-இம்தியாசு (1963) 
* வங்காள அகாடமி இலக்கிய விருது (1963) 
* அபீப் வங்கி விருது (1970) 
* ஏகூசே பதக் (1981) 
* ஆதாம்சி  இலக்கிய விருது
* நசீருதீன் தங்கப் பதக்கம் (1992) 
* அலக்தா இலக்கிய விருது (1992) 
* வங்காள சாகித்ய பரிசத் விருது (1993) 
* சேர்-இ-பங்களா தங்க விருது (1992) 
* லெகிகா சங்கா விருது (1992) 
* ரோட்டரி கிளப் விருது (1995) 
* சட்டாகிராம் சங்சுகிரிதி கேந்த்ரோ ஃபரூக் நினைவு விருது (1999) 

## தனிப்பட்ட வாழ்க்கை
thumb|2000 ஆம் ஆண்டில் அபு ருசுத்து அவரது மனைவியும்
அபு ருசுத்து  அச்சிசா ருசுத்தை  மணந்தார். இவரது சகோதரர் ரசீத் கரீம் ஒரு நாவலாசிரியர்.

## மேற்கோள்கள்

பகுப்பு:கொல்கத்தா எழுத்தாளர்கள்
பகுப்பு:பாக்கித்தானிய எழுத்தாளர்கள்
பகுப்பு:வங்காள எழுத்தாளர்கள்
பகுப்பு:2010 இறப்புகள்
பகுப்பு:1919 பிறப்புகள்
பாடலிபுத்திர போதிகைகள்

**பாடலிபுத்திர போதிகை** (*Pataliputra capital*) என்பது சுருள் வடிவ வேலைப்பாடுகளையும் செவ்வியல் கிரேக்க வடிவமைப்புகளையும் கொண்ட ஒரு பிரம்மாண்டமான செவ்வக வடிவிலான போதிகை ஆகும். இது பண்டைய மௌரியப் பேரரசின் தலைநகரான பாடலிபுத்திர (நவீன பாட்னா, கிழக்கு இந்தியா) அரண்மனையின் இடிபாடுகளில் கண்டுபிடிக்கப்பட்டது. இது கிமு 3ஆம் நூற்றாண்டைச் சேர்ந்தது.

## கண்டுபிடிப்பு
வலது|thumb|331x331px|பாடலிபுத்திரத் தூணின் முன் மற்றும் பின் காட்சிகள் (வரைபடம்)  பின்புறம் ஒரு சில உடைந்த பகுதிகளைக் கொண்டுள்ளது (மேல் வலது மூலையில்) மற்றும் சற்று குறைவான விரிவான மற்றும் சற்று கரடுமுரடான வடிவமைப்பு.
இந்த பிரம்மாண்டமான தூண் தலைப்பகுதி, 1895 ஆம் ஆண்டில் தொல்லியல் ஆய்வாளர் எல்.ஏ. வாடெல் என்பவரால், இந்தியாவின் பாடலிபுத்திரத்தில் உள்ள அரச அரண்மனையில், பாட்னாவில் உள்ள புலந்தி பாக் பகுதியில் கண்டுபிடிக்கப்பட்டது. இது சுமார் 12 அடிகள் (3.7 மீட்டர்) ஆழத்தில் கண்டுபிடிக்கப்பட்டது. , இது அசோகரின் ஆட்சிக்காலம் அல்லது அதற்குப் பிறகு, கி.மு. 3 ஆம் நூற்றாண்டைச் சேர்ந்தது எனக் கணிக்கப்பட்டுள்ளது. இந்தக் கண்டுபிடிப்பு முதன்முதலில் வாடெலின் "பாடலிபுத்திரத்தில் (பாட்னா) நடந்த அகழ்வாராய்ச்சிகள் பற்றிய அறிக்கை" என்ற புத்தகத்தில் அறிவிக்கப்பட்டது. இந்தத் தூண் தலைப்பகுதி தற்போது பாட்னா அருங்காட்சியகத்தில் காட்சிக்கு வைக்கப்பட்டுள்ளது..

### கட்டுமானம்
49 அங்குலங்கள்  நீளமும் (1.2 மீட்டர்), 33.5 அங்குலங்கள்(0.85 மீட்டர்) உயரமும் கொண்ட மிகப்பெரிய இந்தத்  தூண் போதிகை மெருகூட்டப்படாத மணற்கற்கலால் ஆனது. இதன் எடை சுமார் 1,800 இறாத்தல் (900 கிலோகிராம்) ஆகும். அகழ்வாராய்ச்சியின் போது இது ஒரு அடர்த்தியான பண்டைய சுவர் மற்றும் ஒரு செங்கல் நடைபாதைக்கு அருகில் காணப்பட்டது.

பாடலிபுத்திர போதிகை பொதுவாக ஆரம்பகால (கிமு 3ஆம் நூற்றாண்டு) மௌரிய பேரரசு காலத்தைச் சேர்ந்தது என அறியப்பட்டது. இது சந்திரகுப்தர், அவரது மகன் பிந்துசாரர் அல்லது அவரது பேரன் அசோகர் ஆகியோரின் ஆட்சியுடன் ஒத்துள்ளது. இவர்கள் அனைவரும் தங்கள் அரசவையில் கிரேக்க தூதர்களை வரவேற்றதாக அறியப்படுகிறது (மெகஸ்தெனஸ், டெய்மக்கஸ் மற்றும் டயோனிசியஸ்) அவர்களுடன் கைவினைஞர்களும் பாடலிபுத்திரத்திற்கு வந்திருக்கலாம். இந்தோ-கிரேக்கர்கள் மீண்டும் பாடலிபுத்திரத்தில்ல் ஒரு நூற்றாண்டுக்குப் பிறகு, கிமு 185 இல், மௌரியப் பேரரசின் வீழ்ச்சிக்குப் பிறகு சுங்கர்களிடமிருந்து நகரத்தைக் கைப்பற்றியிருக்கலாம்.

## இதனையும் காண்க

*கிரேக்க பாக்திரியா பேரரசு
*மதுரா சிங்கத் தூண்

## மேற்கோள்கள்

## ஆதாரங்கள்
"The Diffusion of Classical Art in Antiquity" John Boardman, Princeton University Press, 1993
"The Greeks in Asia" by John Boardman, Thames and Hudson, 2015 
*Modern photographs of the Pataliputra capital: Views of the front: http://digitalcollections.lib.washington.edu/cdm/ref/collection/ic/id/7370 (mirrored image), http://library.clevelandart.org/node/209547 , , https://books.google.com/books?id=7DX-CAAAQBAJ&pg=PA438. Views of the back: https://dsal.uchicago.edu/images/aiis/aiis_search.html?depth=Get+Details&id=37919 , https://dsal.uchicago.edu/images/aiis/aiis_search.html?depth=Get+Details&id=37918 . See also Virtual Museum photographs

பகுப்பு:Pages using gadget WikiMiniAtlas

பகுப்பு:பௌத்த சிற்பங்கள்
பகுப்பு:பௌத்த சின்னங்கள்
பகுப்பு:இந்திய வரலாற்றுச் சின்னங்கள்
2026 இந்தியன் பிரீமியர் லீக்

**2026 இந்தியன் பிரீமியர் லீக்** என்பது 2007ஆம் ஆண்டு இந்தியத் துடுப்பாட்டக் கட்டுப்பாடு வாரியத்தினால் தொடங்கப்பட்ட இந்தியன் பிரீமியர் லீக் என்ற தொழில்முறை இருபது20 துடுப்பாட்டப் போட்டித் தொடரின் பத்தொன்பதாவது போட்டித்தொடர் ஆகும். இது **ஐபிஎல் 19** அல்லது **ஐபிஎல் 2026** என்றும் விளம்பர ஆதரவு காரணமாக **[[டாட்டா குழுமம்|டாட்டா]] ஐபிஎல் 2026** என்றும் அழைக்கப்படுகிறது.

## நிகழிடங்கள்
இந்தியாவிலுள்ள 13 துடுப்பாட்ட அரங்குகளில் குழுநிலைச் சுற்றுப் போட்டிகள் நடைபெறும்.

## போட்டிகள்

----

----

----

----

பகுப்பு:இந்தியன் பிரீமியர் லீக்
பகுப்பு:2026இல் துடுப்பாட்டம்
அரிஷ் குமார்

**அரிஷ் குமார்** (*Arish Kumar*) என்பவர் ஒரு இந்திய நடிகர் ஆவார். இவர் தமிழ்த் திரைப்படங்களில் நடித்ததற்காக அறியப்படுகிறார். இவர் பல நட்சத்திரங்கள் நடித்த படங்களில் தோன்றியுள்ளார்.

## தொழில்
அரிஷ் குமார், கே. பாலசந்தரின் கவிதாலயா புரொடகசன்ஸ் நிறுவனத்தில் பல காலம் பணியாற்றிய படத் தொகுப்பாளர்களான கணேஷ்-குமார்  இரட்டையரில் ஒருவரான படத் தொகுப்பாளர் குமாரின் மகன் ஆவார்.

கஸ்தூரி ராஜா இயக்கிய, வளரிளம் பருவ மாற்றங்களைச் சித்தரிக்கும் படமான *இது காதல் வரும் பருவம்* (2006) திரைப்படத்தில் நடிகராக அறிமுகமானார். அதில் இவர், கிரண் ராத்தோட் ஏற்று நடித்த, தன்னைவிட வயதில் மூத்த ஒரு பெண் பாத்திரத்தின் மீது காதல் கொள்ளும் இளைஞராக நடித்திருந்தார்.  இதைத் தொடர்ந்து, நட்பை மையமாகக் கொண்ட *[[புகைப்படம் (திரைப்படம்)|புகைப்படம்]]* (2010) திரைப்படத்தில் நடித்தார். நண்பர்களிடையே காதல் உறவுகளை விட கல்வி, தொழில் லட்சியங்களுக்கு முன்னுரிமை அளிக்க வேண்டும் என்பதை இப்படம் வலியுறுத்துகிறது. 

2010-ஆம் ஆண்டின் பிற்பகுதியில், தலித் குடியிருப்புப் பின்னணியில் அமைந்ததும், அங்கு நிலவும் சாதியச் சூழல்களைச் சித்தரித்ததுமான *[[மாத்தி யோசி]]* என்ற திரைப்படத்தில் அரிஷ் தோன்றினார்.  அதே ஆண்டில், ராசு மதுரவன் இயக்கிய ' *[[கோரிப்பாளையம் (திரைப்படம்)|கோரிபாளையம்]]* திரைப்படத்தில் இவர் முக்கிய கதாபாத்திரங்களில் ஒருவராக நடித்தார், அதில் அவர் ஒரு கிளர்ச்சியாளராக நடித்தார்.  பெற்றோருக்கும் குழந்தைகளுக்கும் இடையிலான உணர்ச்சிப் பிணைப்புகளையும் தியாகங்களையும் எடுத்துக்காட்டும் ஒரு குடும்ப நாடகமான *[[முத்துக்கு முத்தாக]]* ' (2011) இல் மதுரவனுடன் தனது கூட்டணியைத் தொடர்ந்தார். 

2019 ஆம் ஆண்டில், அவர் *[[மிக மிக அவசரம்]]* என்ற தொடரில் ஸ்ரீ பிரியங்காவின் காதலராக நடித்தார். 

## திரைப்படவியல்

### தொலைக்காட்சி

## மேற்கோள்கள்

## வெளி இணைப்புகள்
*

பகுப்பு:சென்னை நடிகர்கள்
பகுப்பு:வாழும் மக்கள்
பகுப்பு:தமிழ்த் திரைப்பட நடிகர்கள்
சந்திராலாம்பா பரமேசுவரி

** லட்சுமி சந்திராலாம்பா பரமேசுவரி **  *(Sri Lakshmi Chandralamba Parmeshwari or  Chandrala Parmeshwari)* சிறீ லட்சுமி சந்திரலா பரமேசுவரி அல்லது சந்திரலா பரமேசுவரி என்று அழைக்கப்படும் இந்து மத பெண் தெய்வம் ஆகும். இவர் முதன்மையாக லட்சுமி தேவியின் அவதாரமாக கருதப்படுகிறார். இந்தியாவின் தென் மாநிலமான கருநாடக மாநில மக்களால் வணங்கப்படும்  முக்கிய கடவுள். மேலும் கருநாடகாவின் அண்டை மாநிலங்களான மகாராட்டிரம் ஆந்திரப்பிரதேசத்தில் உள்ள பல இந்து குடும்பங்களின் குலதெய்வமாக வணங்கப்படுகிறார். இந்த தெய்வமானது தனது கரங்களில் சங்கு மற்றும் சக்கரத்தை ஏந்திய லட்சுமி தேவிஆவார்.

## புராணம்
18 புராணங்களில் ஒன்றான ஸ்கந்த புராணத்தில் உள்ள ஒரு கதைக்கும் லட்சுமி தேவிக்கும் தொடர்பு உள்ளது. அதாவது முன் ஒர காலத்தில் சந்திரவதானி என்ற இளவரசி ஓர் தீய அரசனால் சிறைபிடிக்கப்பட்டதும் அதன் பின்னர் நடந்தவற்றை பற்றியதே இந்த கதையாகும். இளவரசியின் கணவரான நாராயண முனிவர் லட்சுமி தேவியிடம் தெய்வீக உதவியை நாடியபோது சந்த்ராலாம்பா தேவியின் வடிவில் அவருக்க லட்சுமி தேவி உதவ முன்வந்தார். அவள் புனிதமான பாதணியிலிருந்து (பாதுகா) ஐந்து வண்டுகளை அனுப்பி அரசனைத் தோற்கடித்தாள். இறுதியில் அவன் பீமா நதியில் மூழ்கடிக்கப்பட்டான் இந்த புராணக்கதையின் மூலம் லட்சுமி தேவி தீமைக்கு எதிரான ஓர் சக்திவாய்ந்த தேவியாகவும் நீதிமான்களின் பாதுகாவலராகவும் பார்க்கப்படுகிறது. 

## கோவில்

* சிறீ லட்சுமி சந்திரலா பரமேசுவரி ஆலயம்

## மேற்கோள்கள்

பகுப்பு:இந்து பெண் தெய்வங்கள்
மஞ்சு மல்ஹி

**மஞ்சு மல்ஹி(**பிறப்பு சுமார் 1972) என்பது பிரிட்டனில் பிறந்த சமையலாளர் மற்றும் உணவு எழுத்தாளர் ஆவார். அவர் ஆங்கில–இந்திய சமையல் முறையில் சிறப்பு பெற்றவர்.அவர் வடமேற்கு லண்டனில் இந்திய பண்பாடு, மரபுகள் மற்றும் வாழ்க்கை முறைகளால் சூழப்பட்ட சூழலில் வளர்ந்தார். மேலும் தனது சிறுவயதில் சில ஆண்டுகளை இந்தியாவில் கழித்து, நாட்டின் பல்வேறு மற்றும் விரிவான சமையல் வகைகளை அனுபவித்தார்.மல்ஹி, இந்திய மற்றும் மேற்கத்திய தாக்கங்களை ஒருங்கிணைக்கும் தனித்துவமான “பிரிட்–இந்தி” என்ற தனது சொந்த சமையல் முறையையும் உருவாக்கியுள்ளார்.

மல்ஹி 1999 ஆம் ஆண்டு பி.பி.சி.யின் உணவு மற்றும் பானம் நிகழ்ச்சிக்கான விருந்தினர் சமையலாளரைத் தேர்வு செய்யும் போட்டியில் வெற்றி பெற்று, அந்த நிகழ்ச்சியில் ஆண்டனி வொரால் தாம்சனுடன் இணைந்து சமையல் செய்தபோது புகழ் பெற்றார். பின்னர் அவரை மீண்டும் இரண்டாவது முறையும் அழைத்தனர்.2001 ஆம் ஆண்டின் தொடக்கத்தில் அவரது சிம்ப்ளி இந்தியன் தொடர் டேஸ்ட் நெட்வொர்க்கில் ஒளிபரப்பப்பட்டது.இதனைத் தொடர்ந்து 2002 ஆம் ஆண்டு பெங்குயின் பதிப்பகத்தால் வெளியிடப்பட்ட அவரது முதல் நூல் பிரிட் ஸ்பைஸ் வெளியாகியது.மேலும், ஐ.டி.வி.யின் திஸ் மோர்னிங், சேனல் ஐவின் ஓபன் ஹவுஸ், தி டெர்ரி அண்ட் கேபி ஷோ, ஸ்கை ஒன், யு.கே.டி.வி. உணவு சேனலின் கிரேட் ஃபுட் லைவ், மற்றும் பி.பி.சி.யின் சாடர்டே கிச்சன் போன்ற பல நிகழ்ச்சிகளிலும் அவர் விருந்தினராகப் பங்கேற்றுள்ளார்.

2004 ஆம் ஆண்டு மல்ஹி தனது இரண்டாவது நூலான இந்தியா வித் பேஷன் என்பதைக் வெளியிட்டார்; இது இந்தியாவின் பிராந்திய இல்ல சமையல் முறைகளை உள்ளடக்கியதாகும். அதன் பின்னர், 2008 ஆம் ஆண்டு ஏப்ரலில் அவரது மூன்றாவது நூலான ஈசி இந்தியன் குக் புக் வெளியிடப்பட்டது.2007 ஆம் ஆண்டளவில், இந்திய ஒளிபரப்புக் கழகமான என்.டி.டி.வி.க்காக பிரித்தானிய உணவு தொடர்பான 40 பகுதிகள் கொண்ட தொடரில் அவர் பணியாற்றி வந்தார்.மல்ஹி இந்திய உணவு குறித்து செய்தித்தாள்கள் மற்றும் இதழ்களில் எழுதியுள்ளார்; மேலும் பி.பி.சி. நியூஸ் 24, பி.பி.சி. உலகம் மற்றும் பி.பி.சி. ஆசிய வலைப்பின்னல் ஆகியவற்றுக்கு குரல் பதிவு பணிகளையும் செய்துள்ளார். பி.பி.சி. டூ தொலைக்காட்சியில் நேரடி அறிவிப்பாளராகவும் பணியாற்றியுள்ளார்.மேலும், வி.எஸ்.ஓ. என்ற தொண்டு அமைப்புடன் இணைந்து அதன் ஆண்டுதோறும் நடைபெறும் பிக் கரி நைட் பிரச்சாரத்தை முன்னேற்றவும் அவர் செயல்பட்டுள்ளார்.

## தொலைக்காட்சி நிகழ்ச்சிகள்

* சாட்டர்டே குக்க்ஸ் – ஐடிவி1
* சாட்டர்டே கிச்சன் – பிபிசி ஒன்
* ப்ளூ பீட்டர் – பிபிசி ஒன்
* டேஸ்ட் – ஸ்கை ஒன்
* கிரேட் ஃபுட் லைவ் – யூகேடிவி உணவு
* ஃபுட் அன்ப்கட்– யூகேடிவி உணவு
* அர்பன் ஐகான்ஸ் – பிபிசி த்ரீ
* ஓபன் ஹவுஸ் – பைவ்
* திஸ் மோர்னிங்– ஐடிவி1
* பிரேக்பாஸ்ட் நியூஸ் – பிபிசி ஒன்
* டெர்ரி அண்ட் கேபி ஷோ – பைவ்

## மேற்கோள்கள்

## வெளி இணைப்புகள்

* Official website
பகுப்பு:வாழும் மக்கள்
பகுப்பு:சமையல் கலைஞர்கள்
தாஜ் நூர்

**தாஜ் நூர்** (*Taj Noor*) என்பவர் ஒரு இந்திய திரைப்பட இசையமைப்பாளர் ஆவார். இவர் முதன்மையாக தமிழ்த் திரைப்படங்களுக்கு  இசையமைத்துள்ளார். 

## தொழில்
தாஜ் நூர் தமிழ்நாட்டின் சேலம் நகரில் மாவட்ட ஆட்சியரான உஸ்மான் அலி கான் மற்றும் அவரது மனைவி ஹபிபோனிஷா ஆகியோருக்கு மகனாகப் பிறந்தார். இவருக்கு இரண்டு அண்ணன்களும், இரண்டு அக்காள்களும் உண்டு. தாஜ் நூர் சேலத்தில் உள்ள பாரதிய வித்யாலயா மற்றும் பாவாடி ஆடவர் உயர்நிலைப் பள்ளியில் தனது கல்வியை முடித்தார். பின்னர், சேலத்தில் உள்ள அரசு கலைக் கல்லூரியில் இயற்பியலை முதன்மைப் பாடமாகக் கொண்டு தனது கல்லூரிப் படிப்பைத் தொடர்ந்தார். 1996-ல் இசையமைப்பாளர் ஏ.ஆர். ரகுமானின் குழுவில் இணைந்த, தாஜ் நூர் அவருக்கு உதவியாளராகப் பணியாற்றினார். துவக்கத்தில், ரகுமான் செய்த பணிகளுக்கான அனைத்துப் பணிகளின் அனைத்துப் பிரதிகளைப் (back-ups) பாதுகாத்து வைப்பதே இவரது முதன்மையான பொறுப்பாக இருந்தது. குறிப்பாக, 1990-களின் பிற்பகுதியில் ஏற்பட்ட தொழில்நுட்பப் புரட்சிக்கு முன்பு இந்தப் பணி மிகவும் முக்கியமானதாக இருந்தது.

தாஜ் நூரின் முதல் தனித்த திரைப்படப் பின்னணி இசைப் பணி, *ஆயிரம் முத்தங்களுடன் தேன்மொழி* (2012) எனும் காதல் நாடகத் திரைப்படத்திற்காக அமைந்தது. இருப்பினும் தாமதங்கள் காரணமாக பாண்டிராஜின் *[[வம்சம் (திரைப்படம்)|வம்சம்]]* (2010) மற்றும் *[[எத்தன்]]* (2011) ஆகியவற்றின் இசைப் பணிகள் முன்பே வெளியாயின. இவர் முன்பு ரம்பா நடித்த *விடியும் வரை காத்திரு* படத்திலும் பணியாற்றினார், ஆனால் அந்த படம் கிடப்பில் போடப்பட்டது. *ஆயிரம் முத்தங்களுடன் தேன்மொழிக்காக*, குறிஞ்சி, முல்லை, மருதம், நெய்தல், பாலை ஆகிய பகுதிகளில் உள்ள பருவ காலங்களை அடிப்படையாகக் கொண்டு தாஜ் நூர் இசையமைத்து பாடல்களைப் பதிவு செய்ய பெரும்பாலும் வயலின், வயோலா மற்றும் செல்லோவைப் பயன்படுத்தினார். படத்தின் இயக்குநர் சண்முகராஜ், பாண்டிராஜின் நெருங்கிய நண்பராக இருந்ததால், பாண்டிராஜின் இரண்டாவது படத்திற்கு தாஜ் நூரைத் தேர்ந்தெடுக்க வேண்டும் என்று பரிந்துரைத்தார். தாஜ் நூர் *வம்சம்*  படத்தின் மூலம் இசைத்துறையில் ஒரு திருப்புமுனையைப் பெற்றார். குறிப்பாக "மருதாணி" பாடலுக்காகப் பாராட்டுகளைப் பெற்றார்.  *எத்தன்* படத்தில் தனது பணிக்காக இவர் மேலும் பாராட்டுகளைப் பெற்றார், இருப்பினும் இவரது அடுத்தடுத்த பல படங்களின் இசை வெளியீடு நடந்திருந்தாலும், *மல்லுக்கட்டு*, *ஆதிதாளம்*, *சுவாசமே* , *கலியுகம்* உள்ளிட்ட படங்கள் திரையரங்குகளில் வெளியாகவில்லை, இத்திரைப்படங்களில் இவர் சித்தார்த் விபின் மற்றும் அருணகிரியுடன் இணைந்து பணியாற்றினார். மேலும், சமுத்திரக்கனியின்  *[[போராளி (திரைப்படம்)|போராளி]]* ' (2011) போன்ற படங்களில் பணிகளைத் தொடங்கிய பின்னர் நீக்கப்பட்டார். மேலும் அர்ஜுன் மற்றும் பல்லவி சுபாஷ் நடித்த இளங்கண்ணனின் ' *ஓம்* ' மற்றும் சரத்குமார் - இனியா நடித்த *வேளச்சேரி* போன்ற படங்கள் தயாரிப்பின்போது கைவிடப்பட்டன.   

## இசைப்பதிவு

### திரைப்படங்கள்

### தொலைக்காட்சி

* *முதல் மரியதை* - கலைஞர் தொலைக்காட்சி

## மேற்கோள்கள்

பகுப்பு:தமிழ்த் திரைப்பட இசையமைப்பாளர்கள்
பகுப்பு:வாழும் மக்கள்
பகுப்பு:Articles with hCards
பகுப்பு:குறுகிய விளக்கமுடைய கட்டுரை
கர்ப்பத்தின் சிக்கல்கள்

**கர்ப்பத்தின் சிக்கல்கள்** (*Complications of pregnancy*) என்பவை கருவுற்ற காலத்தில் ஏற்படும் உடல்நலப் பிரச்சினைகள், பிரசவம் மற்றும் பிரசவத்திற்குப் பிந்தைய காலம் உட்பட   அனைத்தையும் உள்ளடக்கியது. அவை புதிதாக உருவாக்கப்பட்ட மற்றும் ஏற்கனவே உள்ள பிரச்சினைகள் இரண்டையும் உள்ளடக்கியது. பிரசவத்தின் போது ஏற்படும் சிக்கல்கள் பிரசவ வலி மற்றும் மகப்பேறு சிக்கல்கள் என்று அழைக்கப்படுகின்றன, பிரசவத்திற்குப் பிறகு ஏற்படும் சிக்கல்கள் பிரசவத்திற்குப் பிந்தைய சிக்கல்களாகக் குறிப்பிடப்படுகின்றன   

## சிக்கல்களும் கண்டறிதலின் அவசியமும்
கர்ப்பத்தின் பல அறிகுறிகள், எதிர்பார்க்கப்படும் மாற்றங்களையே குறிக்கின்றன, என்றாலும் ஒருசிலவற்றிற்கு மேலும் விசாரணை தேவைப்படுகிறது.

கர்ப்ப காலத்தில் உயர் இரத்த அழுத்தம், ப்ரீக்ளாம்ப்சியா கர்ப்பகால நீரிழிவு, முன்கூட்டிய பிரசவம், மகப்பேற்றுக்குப்  பிந்தைய மனச்சோர்வு,  கருச்சிதைவு, குழந்தை இறந்து பிறத்தல்,  பிரசவத்தின் போது மற்றும் பிரசவத்திற்குப் பிறகு நோய்த் தொற்று, இரும்புச்சத்து குறைபாடு இரத்த சோகை மற்றும் ஹைப்பர்மேசிஸ் கிராவிடாரம் உள்ளிட்டவை பொதுவான வகைகளில்  அடங்கும். இரத்தக் கட்டிகள், எக்டோபிக் கர்ப்பம், நஞ்சுக்கொடி குறுக்கீடு மற்றும் கர்ப்பத்தின் கொலஸ்டாசிஸ் ஆகியவை பிற சிக்கல்களில் அடங்கும். முன்பு இருந்த பொதுவான பிரச்சினைகளில் கால்-கை வலிப்பு, ஆஸ்துமா, ஒற்றைத் தலைவலி மற்றும் தைராய்டு நோய் ஆகியவையும் அடங்கும். சில சிக்கல்களைத் தடுக்க அல்லது கண்டறிய கர்ப்பகால மருத்துவப் பரிசோதனைகளைச் செய்யலாம்.

## பிரசவத்திற்குப் பிந்தைய சிக்கல்கள்
குறிப்பாக 2011 ஆம் ஆண்டு நிலவரப்படி கர்ப்பத்தின் சிக்கல்களாகச் சொல்லப்படுவது, கடுமையான தாய்வழி நோயுற்ற தன்மை. அமெரிக்காவில் சுமார் 1.6%, மற்றும் கனடாவில் 1.5% ஆக இது இருந்தது.  2020 ஆம் ஆண்டில் உலகளவில் 2,87,000 மகப்பேறு மரணங்கள் ஏற்பட்டன, இதில்  குறிப்பாக துணை-சஹாரா ஆப்பிரிக்கா போன்ற வளரும் நாடுகளில்  95% நிகழ்ந்தன.  கிட்டத்தட்ட அனைத்துப் பெண்களுக்கும் பிரசவத்திற்குப் பிறகு கீழ் முதுகுவலி, மார்பக பிரச்சினைகள், மூல நோய், குமட்டல் மற்றும் சோர்வு போன்ற சில பிரச்சினைகள் ஏற்பட்டன. இருப்பினும் ஆறு மாதங்களுக்குப் பிறகு உடல்நலப் பிரச்சினைகள் மூன்றில் ஒரு பங்காகத் தெரிவிக்கப்பட்டன.

## மேற்கோள்கள்

## வெளி இணைப்புகள்
* Maternal mortality, World Health Organization.

பகுப்பு:மகப்பேறியல்
பகுப்பு:கருவுறுதல்
பகுப்பு:மகளிர் நலவாழ்வு
வெத்து வேட்டு

**வெத்து வேட்டு** (*Vethu Vettu*) என்பது 2015 ஆம் ஆண்டு வெளியான தமிழ்த் திரைப்பட் ஆகும். எஸ். மணிபாரதி இயக்கிய இப்படத்தில் ஹரிஷ்  மாளவிகா மேனன் நடித்துள்ளனர்.

## நடிகர்கள்

## இசை
இப்படத்திற்கு தாஞ் நூர் இசையமைத்துள்ளார். 

* "ஆறு குளம் தெவையில்லை" - நான்சி வின்சென்ட்
* "அடியே செல்லத் தங்கம்" - நிவாஸ்
* "கண்ணான அந்தக்கண்ண" - பிரபு
* "உன்னை நினைத்தாலே" - தீபக் ப்ளூ, ஜெயமூர்த்தி
* "வாங்கடி வாங்கடி" - வேல்முருகன்

## வெளியீடு
இந்த படம் மார்ச் 20, 2015 அன்று  ஒன்பது படங்களுடன் வெளியிடப்பட்டது. 

"மந்தமான திரைக்கதை மற்றும் சுவையற்ற கதை, நிகழ்வுகளுடனோ அல்லது கதாபாத்திரங்களுடனோ நாம் ஒன்ற முடியவில்லை" என்று *[[தி நியூ இந்தியன் எக்சுபிரசு|தி நியூ இந்தியன் எக்ஸ்பிரசின்]]* மாலினி மன்னாத் எழுதினார்.  *[[தினத்தந்தி|ஐஃப்ளிக்ஸின்]]* ஒரு விமர்சகர் எழுதுகையில், "இயக்குனர் மணி பாரதி ஈர்க்கக்கூடிய ஒரு திரைப்படத்தை உருவாக்கியுள்ளார். வசனங்கள் படத்திற்கு பலம் சேர்க்கின்றன, மேலும் தாஜ் நூரின் இசையில் பாடல்கள் பரவாயில்லை. காசியின் ஒளிப்பதிவு கிராமத்தின் அழகை அற்புதமான முறையில் காட்டியுள்ளது" என்றார்.  வெற்றி பெறவேண்டிய படம் எழுத்து மற்றும் இயக்கத்தில் உள்ள குறைபாடுகள் காரணமாக படம் அதன் தலைப்புக்கு ஏற்பவே முடிந்திருக்கிறது என்று *[[தினமலர்|தினமலரின்]]* ஒரு விமர்சகர் கூறினார். 

## மேற்கோள்கள்

## வெளி இணைப்புகள்

பகுப்பு:இந்தியத் தமிழ்த் திரைப்படங்கள்
பகுப்பு:2015 திரைப்படங்கள்
சுண்ணக்காரர்

**சுண்ணக்காரர்** *(Chunaru)* (வங்காளம்: ছুনা রু)  என்பது இந்தியாவின் மேற்கு வங்காளத்தில் உள்ள  ஒரு வங்காள இந்து சாதி ஆகும். இது வங்காள மொழியில் சுனாரு (வங்காளம்: ছুনা রু) என்று அழைக்கப்படுகிறது. இவர்களின் பாரம்பரிய தொழில் நத்தைகளின் ஓட்டிலிருந்து நீர்த்த சுண்ணாம்பு தயாரிப்பதாகும்.  சுண்ணாம்புக்கல்லிலிருந்து சுண்ணக்கட்டி கிடைத்த பிறகும், சாந்துப் பொருளாக சிமெண்ட் வந்த பிறகும், சுண்ணக்காரர்கள் தங்கள் பாரம்பரிய தொழிலில் பிழைப்பு நடத்துவதற்குப் போராடினர். மேலும் படிப்படியாக அவர்களின் எண்ணிக்கை குறைந்தது.[விளக்கம் தேவை]

மணிக்லால் சின்ஹாவின் கூற்றுப்படி,  இன்று மேற்கு வங்காளத்தில் சுமார் 200 முதல் 300 சுனாரு குடும்பங்கள் மட்டுமே உள்ளன.[விளக்கம் தேவை]

## வரலாறு
பிரம்ம வைவர்த்த புராணம் மற்றும் பிரிகத் தர்ம புராணம் ஆகியவற்றில் சுனாருக்களைப் பற்றி எந்தக் குறிப்பும் இல்லை. சந்தோஷ் குமார் குண்டுவின் கூற்றுப்படி, சுனாருக்கள் அநேகமாக சங்ககர்களுக்குள் சேர்க்கப்பட்டிருக்கலாம். சுநாரு மக்களின் எண்ணிக்கை மிகக் குறைவாக இருப்பதால், அவர்கள் பட்டியல் சாதியினராகவோ அல்லது இதர பிற்படுத்தப்பட்ட வகுப்பினராகவோ கருதப்படவில்லை என்றும் இவர் நம்புகிறார்.

நீர்த்த சுண்ணாம்பைத் தயாரிக்க, சங்குகள் முதலில் மண் சூளைகளில் எரிக்கப்பட்டு, பின்னர் தண்ணீர் சேர்க்கப்படுகின்றன.

## மேலும் காண்க
* வங்காளத் தமிழியல்

* யோகி

## மேற்கோள்கள்

பகுப்பு:இந்தியாவில் சாதிகள்
பகுப்பு:இந்திய இனக்குழுக்கள்
பகுப்பு:வகை வாரியாகத் தொழில்கள்
பகுப்பு:மேற்கு வங்காளம்
பகுப்பு:வங்காள மொழி வார்த்தைகளைக் கொண்ட கட்டுரைகள்
பகுப்பு:கொல்கத்தா
பகுப்பு:மேற்கு வங்காளத்தின் வரலாறு
லதா தாண்டன்

**லதா தாண்டன்** *(Lata Tondon*)பிறப்பு: 15 ஏப்ரல் 1980) என்பவர் மத்தியப் பிரதேசத்தைச் சேர்ந்த இந்திய சமையலாளர் ஆவார். அவர் தொடர்ந்து நீண்ட நேரம் சமையல் செய்த சாதனைக்காக உலகச் சாதனைப் பதிவில் இடம்பிடித்தவர்.2019 ஆம் ஆண்டு செப்டம்பரில், 87 மணி 45 நிமிடங்கள் தொடர்ந்து சமையல் செய்து அவர் இந்தச் சாதனையை உருவாக்கினார். பின்னர் நைஜீரிய சமையலாளரான ஹில்டா பாச்சி 93 மணி 11 நிமிடங்கள் சமையல் செய்து அந்தச் சாதனையை முறியடித்தார்.

## பின்னணி
லதா தாண்டன் 1980 ஆம் ஆண்டு ஏப்ரல் 15 அன்று இந்தியாவின் மத்தியப் பிரதேச மாநிலத்தின் வடகிழக்குப் பகுதியில் அமைந்துள்ள ரேவா நகரத்தில் பிறந்தார். சிறு வயதிலிருந்தே சமையலைத் தொடங்கிய அவர், தனது தாத்தாவால் ஈர்க்கப்பட்டார்.இந்துஸ்தான் டைம்ஸ் தகவலின்படி, சமையலை கற்றுக்கொடுத்ததில் தனது தாயாரும் மாமியாரும் முக்கிய பங்காற்றியதாக அவர் குறிப்பிடுகிறார்.அவர் ஐக்கிய இராச்சியத்தின் லண்டனில் உள்ள செஃப் அகாடமியில் கல்வி கற்றார். பின்னர் பிரெஞ்சு சமையலாளர் கிளோத் போசி மற்றும் அமெரிக்க–பிரித்தானிய தொலைக்காட்சி சமையலாளர் ஜூன் தனாக் ஆகியோருடன் பணியாற்றியுள்ளார்.

## தொழில் வாழ்க்கை
2018 ஆம் ஆண்டு, லதா தாண்டன் பன்னாட்டு இந்திய சமையலாளர் ஆண்டின் விருதை வென்றார். 2019 ஆம் ஆண்டு, அவர் தொடர்ந்து நீண்ட நேரம் சமையல் செய்து உலகச் சாதனையை உருவாக்கினார். உலகச் சாதனைப் பதிவில் இடம்பெற்ற முதல் பெண்ணாகவும், அதில் இடம்பிடித்த முதல் பெண் சமையலாளராகவும் அவர் அறியப்படுகிறார்.  இந்தச் சாதனையை அமைப்பதற்காக அவர் 87 மணி 45 நிமிடங்கள் இடையறாது சமையல் செய்தார்.அவர் இந்தியாவிலும் லண்டனிலும் பணியாற்றியுள்ளார். மேலும், இவர் டெட் எக்ஸ் மேடையில் உரையாற்றுபவராகவும் உள்ளார். இந்தியாவின் பிராந்திய சமையலை முன்னேற்றுவதில் கவனம் செலுத்தும் இவர், அவற்றின் சுவைகள் மற்றும் சமையல் முறைகளை விரிவுபடுத்தவும் முயற்சிக்கிறார். உணவு வீணாவதைத் தவிர்க்கும் சமையல் முறைகளையும் ஆரோக்கியமான உணவுப் பழக்கங்களையும் அவர் ஊக்குவிக்கிறார்.

## விருதுகள்
லதா தாண்டன் பல்வேறு விருதுகளால் கௌரவிக்கப்பட்டுள்ளார். அவற்றில் ஆசிய சாதனைப் பதிவு, இந்திய சாதனைப் பதிவு, இந்திய–சீன சாதனைப் பதிவு, வியட்நாம் சாதனைப் பதிவு, லாவோஸ் சாதனைப் பதிவு மற்றும் நேபாள சாதனைப் பதிவு ஆகியவற்றின் பாராட்டுகள் அடங்குகின்றன.

## முக்கிய அம்சங்கள்

* இவர் பெண்கள் முன்னேற்றம் மற்றும் தொழில்முனைவுத்திறனை ஊக்குவிக்கும் நிகழ்ச்சிகளில் செயற்பாட்டாளராக உள்ளார்.
* இந்திய பாரம்பரிய உணவுகளை உலகளவில் அறிமுகப்படுத்தும் நோக்கில் பல்வேறு சமையல் நிகழ்ச்சிகளில் பங்கேற்றுள்ளார்.
* சமூக ஊடகங்கள் மூலம் ஆரோக்கியமான உணவு மற்றும் சீரான உணவுமுறை குறித்து விழிப்புணர்வு ஏற்படுத்தி வருகிறார்.
* இளைஞர்களுக்கு, குறிப்பாக சமையல் துறையில் ஆர்வமுள்ளவர்களுக்கு பயிற்சி மற்றும் வழிகாட்டுதல்களை வழங்கி வருகிறார்.
* சுற்றுச்சூழல் பாதுகாப்பை கருத்தில் கொண்டு நிலைத்துணை சமையல் முறைகளைப் பயன்படுத்தும் முயற்சிகளில் ஈடுபட்டுள்ளார்.
* பல்வேறு சமையல் போட்டிகளில் நடுவராகவும் ஆலோசகராகவும் பணியாற்றியுள்ளார்.

## மேற்கோள்கள்

பகுப்பு:வாழும் மக்கள்
பகுப்பு:1980
பகுப்பு:சமையல் கலைஞர்கள்
தேவி இரதி

**தேவி இரதி** (Dewi Ratih) சங் கியாங் இரதி அல்லது சங் கியாங் சமரா இரதி என்றும் அழைக்கப்படுகிறது. இத்தெய்வம் சாவகம் மற்றும் பாலி தீவுகளில் வழிபடப்படும் ஒரு இந்து சமய சந்திரக் கடவுள் ஆவார். இவர் தனது அழகிற்கும் நளினத்திற்கும் பெயர் பெற்றவர். எனவே, இவர் *அழகின் தேவி* என்றும் அழைக்கப்பட்டார். இவரைப் பற்றிய தொன்மக்கதை சந்திர கிரகணங்களுடன் தொடர்புடையதாக உள்ளது.

## சந்திர கிரகணங்கள்

தேவி இரதி தன்னை நிராகரித்ததால், காலா இராகு என்ற அரக்கன் விஷ்ணுலோகத்தைத் தாக்கத் திட்டமிட்டான். தேவர்களுக்குச் சேவை செய்யும் முதன்மையான அரக்கர்களில் ஒருவனான குபேரனின் உருவத்தில் காலா இராகு சொர்க்கத்தை அடைந்தபோது, ​​குபேரன் உண்மையில் காலா இராகுவே என்று இரதி விஷ்ணுவை எச்சரித்தாள். கால ராகு, தன்னை அமரத்துவம் அடையச் செய்யக்கூடிய தேவர்களின் பானமான 'அமுத தீர்த்தத்தை'  அருந்தியிருந்தான் என்பதை அறியாமலே, விட்டுணு அவனது தலையைத் துண்டித்தார்.

தீர்த்த அமிர்தம் அவனது தொண்டையை மட்டுமே தீண்டியிருந்ததால், காலா இராகு துண்டிக்கப்பட்ட தனது தலையுடன் மட்டும் உயிர் பிழைத்தான். சந்திரன் தோன்றும்போது, ​​காலா இராகு அந்தத் தேவியைத் துரத்திச் சென்று, தேவி இரதியை முழுவதுமாக விழுங்கிவிடுவான். ஆனால் அவனுக்கு உடல் இல்லாததால், தேவி இரதி விரைவில் அவனது கழுத்துப் பகுதியிலிருந்து வெளியேறிவிடுவாள். பாலி மற்றும் சாவகத் தீவுகளில், இந்தக் கதையே சந்திர கிரகணங்கள் ஏற்படுவதற்கான மூலக் காரணமாக நம்பப்படுகிறது.

## விழா

பாலியில், சந்திரனின் அழகைக் கொண்டாடும் விதமாக, ஒவ்வொரு 'பூர்ணிமா'  என்று அழைக்கப்படும் முழுநிலவு அன்றும் ஒரு சிறப்பு விழா நடத்தப்படுகிறது. இவ்விழா, சந்திரனைப் பிரதிநிதித்துவப்படுத்தும் மற்றொரு தெய்வமான சந்திர தேவனையும்  போற்றுகிறது.

## மேலும் பார்க்க

* சந்திர தெய்வங்களின் பட்டியல்

* இராத்திரி

## மேற்கோள்கள்

பகுப்பு:பாலி மக்களின் பண்பாடு
பகுப்பு:இந்து பெண் தெய்வங்கள்
பகுப்பு:பாலி
பகுப்பு:இந்து சமயமும் பாலினமும்
பகுப்பு:இந்துக் கடவுள்கள்
பகுப்பு:நிலவு மறைப்புகள்
போத் சட்டமன்றத் தொகுதி

**போத் சட்டமன்றத் தொகுதி** (*Boath Assembly constituency*) என்பது இந்தியாவின் தெலங்காணா சட்டமன்றத்திற்கான தொகுதியாகும். இது ஆதிலாபாத் மாவட்டத்தில் உள்ள இரண்டு தொகுதிகளில் ஒன்றாகும். இது ஆதிலாபாத் மக்களவைத் தொகுதியின் கீழ் மற்ற ஆறு சட்டமன்றத் தொகுதிகளுடன் வருகிறது. தெலங்காணா இராட்டிரிய சமிதி கட்சியின் ஜாதவ் அனில் குமார் தற்போது இந்த தொகுதியை பிரதிநிதித்துவப்படுத்துகிறார்.

## மண்டலங்கள்
தற்போது சட்டமன்ற தொகுதியில் பின்வரும் மண்டலங்கள் உள்ளன

## சட்டப்பேரவை உறுப்பினர்கள்

## தேர்தல் முடிவுகள்

## மேலும் காண்க
* தெலங்காணா சட்டமன்றத் தொகுதிகளின் பட்டியல்

## மேற்கோள்கள்

பகுப்பு:தெலங்காணா சட்டமன்றத் தொகுதிகள்
பகுப்பு:ஆதிலாபாத் மாவட்டம்
பகுப்பு:தெலங்காணா அரசியல்
அனில் ஜாதவ்

**அனில் ஜாதவ்** (*Anil Jadhav*) என்பவர் இந்திய அரசியல்வாதியும் தெலங்காணா சட்டமன்ற உறுப்பினரும் ஆவார். இவர் பாரத் ராஷ்டிர சமிதி கட்சியைச் சேர்ந்தவர். ஜாதவ் 2023ஆம் ஆண்டு நடைபெற்ற தெலங்காணா சட்டமன்றத் தேர்தலில் ஆதிலாபாத் மாவட்டத்தில் உள்ள போத் சட்டமன்றத் தொகுதியில் போட்டியிட்டு வெற்றிபெற்று 3ஆவது தெலங்காணா சட்டமன்றத்தின் உறுப்பினராக உள்ளார்.

## தேர்தல் செயல்பாடு

## மேற்கோள்கள்

பகுப்பு:பாரத் இராட்டிர சமிதி அரசியல்வாதிகள்
பகுப்பு:தெலுங்கு மக்கள்
பகுப்பு:வாழும் மக்கள்
பகுப்பு:1971 பிறப்புகள்
சைலானா சட்டமன்றத் தொகுதி

**சைலானா சட்டமன்றத் தொகுதி** *(Sailana Assembly constituency)* என்பது இந்தியாவின் மத்தியப் பிரதேச மாநிலச் சட்டமன்றத்தில் உள்ள 230  சட்டமன்றத் தொகுதிகளில் ஒன்றாகும். இத்தொகுதியானது ரத்லாம் மாவட்டத்தில் அமைந்துள்ளது. சைலானா, இரத்லம் மக்களவைத் தொகுதிக்கு உட்பட்ட ஒரு சட்டமன்றத் தொகுதியாகும். இது பழங்குடியினரைச் சேர்ந்த வேட்பாளர்களுக்காக ஒதுக்கப்பட்டுள்ளது.
## சட்டமன்ற உறுப்பினர்கள்

## தேர்தல் முடிவுகள்
### 2023

## மேற்கோள்கள்

பகுப்பு:மத்தியப் பிரதேச சட்டமன்றத் தொகுதிகள்
யூத் (2026 திரைப்படம்)

***யூத்*** 2026 தமிழ்-மொழி காதல் நகைச்சுவை திரைப்படமாகும். இப்படத்தின் மூலம் கென் கருணாஸ் இயக்குநராக அறிமுகமாகியுள்ளார். சூரஜ் வெஞ்சரமூடு, தேவதர்சினி, அனிஸ்மா அணில்குமார், மீனாட்சி தினேஷ், பிரியன்ஷி யாதவ் (தமிழகத் திரைப்படத்துறையில் அறிமுகம்) ஆகியோர் நடித்துள்ளனர்.

## கதைச் சுருக்கம்
சென்னையில் ஒரு அடுமனையை நடத்திவரும் தந்தையும் (சுராஜ் வெஞ்சாரமூடு), அன்புமிகு தாயும் (தேவதர்ஷினி) ஆகியோருடன் பிரவீன் (கென் கருணாஸ்) வாழ்ந்துவருகிறான். பத்தாம் வகுப்பில் குறைந்த மதிப்பெண்களுடன் தேர்ச்சி பெறும் பிரவீனுக்கு, பதினொன்றாம் வகுப்பில் இடம் வழங்க மறுக்கும் தலைமையாசிரியரிடம் (நளினி), அவனது தாய் போராடி இடம் பெற்றுத் தருகிறாள். 

படிப்பை புறக்கணித்து, பதினொன்று மற்றும் பன்னிரண்டாம் வகுப்புகளில் காதலிலேயே மூழ்கி வாழும் பிரவீன், கல்லூரிக்குச் செல்வதற்குள் வாழ்நாள் துணையைத் தேடிவிட வேண்டும் என்று துடிக்கிறான்.  ஒரு பேக்கரிக் கடைக்காரர் மகனான அவனுக்கு ஒன்றல்ல, இரண்டல்ல, மூன்று காதல் அனுபவங்கள் பள்ளிப் பருவத்திலேயே கை கூடுகின்றன. பள்ளியில் படிக்கும் மீனாட்சி தினேஷை முதலில் காதலிக்கத் தொடங்கும் பிரவீன், அதனால் ஏற்படும் குடும்பச் சிக்கல்களையும் எதிர்கொள்கிறான். இந்தப் பயணத்தில், ஒரு இளைஞன் எவ்வாறு பருவ மாற்றங்களை எதிர்கொள்கிறான் என்பதையும் படம் சித்தரிக்கிறது. காதலை விட வாழ்க்கையில் படிப்பும் குடும்பமும் முக்கியம் என்ற உணர்வை காதல் தோல்விகளின் வழியாக பிரவீன் படிப்படியாக உணர்கிறான். 

## நடிகர்கள்

## விமர்சனங்கள்
ஆனந்த விகடன் இதழில் வந்த விமர்சனத்தில், "செல்லமான அம்மா, டெரர் அப்பா, அலப்பறை நண்பர்கள், பதின்பருவத் தோழிகள் என பதின்பருவ நாயகனின் இரண்டு வருட வாழ்க்கையை கலர்ஃபுல் பொழுதுபோக்குப் படமாகக் கொடுக்க முயற்சி செய்கிறது இயக்குநர் கென் & கேங்" என்று எழுதி  மதிப்பீடுகளை வழங்கினர். இந்து தமிழ் திசை நாளிதழில் வந்த விமர்சனத்தில், "இன்றைய இளைய தலைமுறையினர் இதை ஒரு 'பூமர் ட்ரீட்மென்ட்' என்று வகைப்படுத்த வாய்ப்பிருந்தாலும், 2014-ஐ கண்முன் நிறுத்தும் கலை இயக்கம், நல்ல நடிப்பு, பதின்ம நகைச்சுவை, இரண்டாம் பாதியில் வரும் நல்ல குடும்ப தருணங்கள் ஆகியவற்றுக்காக இப்படத்தை ஒருமுறைப் பார்க்கலாம்" என்று எழுதியிருந்தனர்.

## மேற்கோள்கள்

## வெளியிணைப்புகள்
*

பகுப்பு:2026 தமிழ்த் திரைப்படங்கள்
பகுப்பு:இந்தியத் தமிழ்த் திரைப்படங்கள்
பகுப்பு:அறிமுக இயக்குநர் திரைப்படங்கள்
பகுப்பு:ஜி. வி. பிரகாஷ் குமார் இசையமைத்த தமிழ்த் திரைப்படங்கள்
தாத்திரி விழா

**தாத்திரி விழா** (Dadri mela) என்பது இந்தியாவின் உத்தரப்பிரதேச மாநிலத்தின் பலியா மாவட்டத்தில் அமைந்துள்ள தாத்திரி நகரில் ஆண்டுதோறும் கொண்டாடப்படும் ஒரு திருவிழா ஆகும். இது சுமார் 5000 ஆண்டுகளுக்கு முன்பு தொடங்கப்பட்டதாக நம்பப்படுகிறது. தற்போது பலியா மாநகராட்சியால் இத்திருவிழா ஒருங்கிணைக்கப்பட்டு நடத்தப்படுகிறது. இத்திருவிழா இந்துசமய முனிவரான பிருகுவுடன் (Bhrigu) தொடர்புடையது. மேலும், பிருகுவின் சீடரான முனிவர் தாத்திரியின் பெயரிலேயே இத்திருவிழா அழைக்கப்படுகிறது. முனிவர் தாத்திரி முன்னிலையில் இத்திருவிழா சரயு மற்றும் கங்கை நதிகள் சங்கமித்த நிகழ்வைத் தொடர்ந்து  தொடங்கப்பட்டதாகக் கருதப்படுகிறது. இத்திருவிழா மொத்தம் ஒரு மாத காலத்திற்கு, இரண்டு கட்டங்களாக நடைபெறுகிறது. இதன் முதல் கட்டம் கார்த்திகை பௌர்ணமிக்கு 10 நாட்களுக்கு முன்னதாகத் தொடங்குகிறது. கால்நடை மற்றும் விலங்கு வர்த்தகத்திற்கான சந்தைகளில் இது இரண்டாவது மிகப்பெரிய சந்தையாகத் திகழ்கிறது. இத்திருவிழாவின் இரண்டாம் கட்டம், கார்த்திகை பௌர்ணமி நாளன்று, மாலை வேளையில் நடைபெறும் *மகா ஆரத்தி* வழிபாட்டுடன் தொடங்குகிறது.

## கதை

புராணக் கதைகளின்படி, பிருகு முனிவர் விஷ்ணுவைத் தாக்கியபோது, ​​இவர் மிகுந்த மனவருத்தம் கொண்டார். தனது பாவங்களுக்குப் பிராயச்சித்தம் தேடும் பொருட்டு, இவர் பூமிக்குத் திரும்பி வந்து தவமியற்றத் தொடங்கினார். அக்காலகட்டத்தில், சோதிட சாஸ்திரத்தில் தனக்கிருந்த ஆழ்ந்த புலமையின் காரணமாக, கங்கை நதி எதிர்காலத்தில் வற்றிப்போகும் என்பதை இவர் அறிந்துகொண்டார். இதைத் தடுக்கும் பொருட்டு, தனது சீடரான தாத்திரி முனிவரிடம், சரயு மற்றும் கங்கை நதிகளை ஒன்றிணைக்குமாறு இவர் பணித்தார். தனது குருவின் கட்டளையைச் சிரமேற்கொண்டு, தாத்திரி முனிவரும் அவ்வாறே செய்தார். இவ்விரு நதிகளும் சங்கமித்த இடத்தில் வசித்த மக்கள் பெருமகிழ்ச்சி அடைந்து, அந்நாளை ஒரு திருவிழாவாகக் கொண்டாடினர். அன்று முதல், இத்திருவிழா ஆண்டுதோறும் கொண்டாடப்பட்டு வருகிறது.

## வரலாறு

இத்திருவிழா புராண காலத்திலேயே தொடங்கியிருக்கலாம் என்று நம்பப்படுகிறது. மேலும் இது சுமார் 5000 ஆண்டுகள் பழமையானது என்றும் பரவலாகக் கருதப்படுகிறது. இத்திருவிழா இதே இடத்தில் தொடர்ந்து கொண்டாடப்பட்டு வந்தாலும், கால்நடைச் சந்தை மற்றும் 'மீனா பசார்' ஆகியவை பிற்காலத்தில் அநேகமாக முகலாயப் பேரரசர் அக்பரின் ஆட்சிக்காலத்தில் இத்துடன் இணைக்கப்பட்டிருக்கலாம் என்று கருதப்படுகிறது.

## நிகழ்வுகள்

* *கால்நடைச் சந்தை*: கார்த்திகை பௌர்ணமிக்கு 10 நாட்களுக்கு முன்னதாக நடைபெறும் தாத்திரி திருவிழாவின் கால்நடைச் சந்தையே, வணிக நிறுவனங்களுக்கு முக்கிய ஈர்ப்பாகத் திகழ்கிறது. அரியானா மற்றும் இராசத்தான் போன்ற தொலைதூரப் பகுதிகளிலிருந்தும் மக்கள் இங்கு வருகை தருகின்றனர். இது இந்தியாவின் இரண்டாவது மிகப்பெரிய கால்நடைச் சந்தையாகும். மேலும் இங்கு இடம்பெறும் தனித்துவமான விலங்குகளுக்காகவே இது பெரிதும் அறியப்படுகிறது.

* *முக்கியத் திருவிழா*: கார்த்திகை பௌர்ணமி நாளன்று மாலை வேளையில் நடைபெறும் மகா ஆரத்தியுடன், தாத்திரி திருவிழாவின் முக்கிய நிகழ்வுகள் தொடங்குகின்றன. 'மீனா பசார்' மற்றும் பொழுதுபோக்கிற்கான சவாரிகள் ஆகியவை வழக்கமாக இக்காலகட்டத்திலேயே செயல்படத் தொடங்குகின்றன.

* *பாரதேந்து மேடை* (Bhartendu Manch): கலை மற்றும் கலாச்சாரத்தை வளர்க்கும் நோக்கில், ஆண்டுதோறும் கவியரங்கம் (Kavi Sammelan) மற்றும் பல்வேறு கலைநிகழ்வுகள் அரசாங்கத்தின் சார்பில் தாத்திரி திருவிழாவில் நடத்தப்படுகின்றன.]

## மேற்கோள்கள்

பகுப்பு:இந்தியப் பண்டிகைகள்
பகுப்பு:இந்தியப் பண்பாடு
பகுப்பு:இந்தியா தொடர்பான குறுங்கட்டுரைகள்
சனா மசாலா

**சனா மசாலா**  *(Chana masala)* என்பது (சோலே மசாலா அல்லது சோலே என்று அழைக்கப்படுகிறது. இந்திய துணைக்கண்டத்தில் தோன்றிய தக்காளி சாசில் கொண்டைக்கடலை சேர்த்து சமைக்கப்படும் ஒரு குழம்பு ஆகும்.  இந்த உணவானது இந்தியா (குறிப்பாக வட இந்திய) மற்றும் பாகித்தானிய சமையலில் ஒரு முக்கிய உணவாகும்.  இந்த சனா மசாலாவானது பெரும்பாலும் ரொட்டியுடன் சேர்த்து உண்பதற்கு ஏற்றதாகும். இதில் எண்ணெயில் பொரித்த பத்துரா (இந்தக் கலவை சோலே பத்துரா என்று அழைக்கப்படுகிறது).  பூரி அல்லது குல்சா போன்ற தட்டையான ரொட்டிகள் போன்றவற்றிற்கு ஏற்றதாகும்.

## தேவையான பொருட்கள் மற்றும் தயாரிக்கம் முறை
சனா மசாலா செய்வதற்கு தேவையான முக்கிய பொருட்கள்  கொண்டைக்கடலை, வெங்காயம், பூண்டு, இஞ்சி மற்றும் மிளகாய் ஆகியவையாகும். தக்காளி சாசு தயாரிக்க நறுக்கிய தக்காளி; மற்றும் ஆம்சூர், கொத்தமல்லி, சீரகம், கரம் மசாலா மற்றும் மஞ்சள்     தூள் போன்ற மூலிகைகள் மற்றும் மசாலாப் பொருட்கள்.T

சனா மசாலா தயாரிக்க, பச்சை கொண்டைக்கடலை இரவு முழுவதும் தண்ணீரில் ஊறவைக்க வேண்டும். ஊறிய பின்னர் தண்ணீர் வடிக்கட்டப்பட வேண்டும். புதிய தண்ணீரில் கழுவப்பட்டு, வெங்காயம், தக்காளி மற்றும் மசாலாப் பொருட்களு் சேர்த்து சமைக்கப்படுகிறது. தயாரித்த முடித்த பின்னர் அலங்கரிப்பதற்காக கொத்தமல்லி மற்றும் எலுமிச்சை  துண்டுகளால் மேலே அழகாக வைக்கப்படுகிறது.

File:Ingredients chole.jpg|மூலப் பொருட்கள் *சனா மசாலா*
File:Kulchachole.jpg|*சேலெ  [[குல்ச்சா]]* (*சனா மசாலா* தட்டையான ராெட்டி)


## மேற்கோள்கள்

பகுப்பு:இந்திய நொறுக்குத்தீனி வகைகள்
பகுப்பு:சிற்றுண்டி உணவுகள்
பகுப்பு:துரித உணவு வகைகள்
பகிரி

**பகிரி** (*Pagiri*) என்பது 2016 ஆம் ஆண்டு வெளியான இந்திய தமிழ் காதல் நகைச்சுவைத் திரைப்படமாகும்.  இசக்கி கார்வண்ணன் இயக்கிய இப்படத்தில் புதுமுகம் பிரபு ரணவீரன், சிராவ்யா ஆகியோர் நடித்துள்ளனர்.

## நடிகர்கள்

## தயாரிப்பு
இந்தப் படம் வாட்சப்பின் விளைவுகள் மற்றும் விவசாயிகளின் இக்கட்டான சூழ்நிலைகளைப் பற்றியதாக உள்ளது. 

## இசை
இப்படத்திற்கு  கருணாஸ் இசையமைத்துள்ளார்.  இயக்குநர் வசந்தபாலன் இப்படத்திற்கான இசையை வெளியிட்டார். 

## வெளியீடும் வரவேற்பும்
காவிரி ஆற்று நீர்ப் பிணக்கு காரணமாக, செப்டம்பர் 16 அன்று சென்னையில் *சதுரம் 2* உடன் சேர்ந்து இந்தப் படம் மாலை 6 மணிக்கு மட்டுமே வெளியிடப்பட்டது. 

*டைம்ஸ் ஆஃப் இந்தியா* இப்படத்திற்கு  ஐந்து நட்சத்திரங்களில் இரண்டு நட்சத்திர மதிப்பீட்டை வழங்கியது, மேலும் "விவசாயிகள் தண்ணீருக்காக போராடும் இந்த நேரத்தில், இந்த படம் ஒரு தவறவிட்ட வாய்ப்பாக உணர்கிறது" என்று கூறியது.  *டெக்கான் குரோனிக்கிள்* படத்திற்கு அதே மதிப்பீட்டை வழங்கி, "இறுதியில், 'சாமானிய மக்களின் துயரங்கள்' என்ற கருத்துக்கு பகிரி ஒரு புதிய திருப்பமாகும், ஆனால் ஆழமற்ற நகைச்சுவை அது ஏற்படுத்தியிருக்கக்கூடிய தாக்கத்தை குறைத்துள்ளது." என்று எழுதியது.  *[[தி நியூ இந்தியன் எக்சுபிரசு|தி நியூ இந்தியன் எக்ஸ்பிரசின்]]* ஒரு விமர்சகர் எழுதினார், "கதை ஒரு சுவாரஸ்யமான நையாண்டியாக மாறும் ஆற்றலைக் கொண்டிருந்தது, மேலும் இயக்குநர் வித்தியாசமாக சொல்ல முயற்சித்துள்ளார். ஆனால் எழுத்தில் சுறுசுறுப்பும் மற்றும் முத்திரையும் இல்லாதது இதை ஒரு சாதாரணமான படமாக மாற்றிவிட்டது" என்றார். 

## மேற்கோள்கள்

பகுப்பு:2016 தமிழ்த் திரைப்படங்கள்
சந்திராயனகுட்டா சட்டமன்றத் தொகுதி

**சந்திராயனகுட்டா சட்டமன்றத் தொகுதி** (*Chandrayangutta Assembly constituency*) என்பது இந்தியாவில் தெலங்காணா சட்டமன்றத்திற்கான தொகுதியாகும். இது தலைநகரான ஐதராபாத்தில் உள்ள 15 சட்டமன்றத் தொகுதிகளில் ஒன்றாகும். இது ஐதராபாத்து மக்களவைத் தொகுதியின் ஒரு பகுதியாகும். தெலங்காணா சட்டப்பேரவையில் அனைத்திந்திய மஜ்லிசே இத்திகாதுல் முசுலிமீன் கட்சித் தலைவர் அக்பருதீன் ஒவைசி இந்த தொகுதியை பிரதிநிதித்துவப்படுத்துகிறார்.

## தொகுதியின் பரப்பளவு

## சட்டப்பேரவை உறுப்பினர்கள்
சந்திரயாங்குட்டாவைப் பிரதிநிதித்துவப்படுத்தும் சட்டமன்ற மாநில சட்டமன்ற உறுப்பினர்கள்.

## தேர்தல் முடிவுகள்

### 2023

### 2018

 

### 2014

 

## மேலும் காண்க
* தெலங்காணா சட்டமன்றத் தொகுதிகளின் பட்டியல்

## மேற்கோள்கள்

பகுப்பு:தெலங்காணா சட்டமன்றத் தொகுதிகள்
பகுப்பு:ஐதராபாத் மாவட்டம், இந்தியா
தேவ் சௌத்ரி

**தேவ் சௌத்ரி** *(Deb Chowdhury)* ஓர் இந்தியப் பாடகர், பாடலாசிரியர், இசையமைப்பாளர், கலாச்சாரச் செயற்பாட்டாளர், ஆய்வாளர் மற்றும் தொலைக்காட்சி தொகுப்பாளர் ஆவார். நாட்டுப்புற இசையே இவர் முதன்மையாகத் தேர்ந்தெடுத்த இசை வகையாகும்.   கடந்த 25 ஆண்டுகளாக இவர் இந்தியாவின் பூர்வகுடி கலை மற்றும் கலாச்சார மேம்பாட்டிற்காகப் பணியாற்றி வருகிறார். இவர் ஒரு ஆவணப்படத் தயாரிப்பாளராகவும் திகழ்கிறார். இவர் பல்வேறு இந்திய நாட்டுப்புறப் பாடல்களைப் பரப்பவும், அவற்றை ஆழமாக ஆராயவும் செயல்படும் 'சகசியா அறக்கட்டளையின்'  நிறுவனரும் இயக்குநருமாகத்  திகழ்கிறார். வங்காளத்தின் கடைசி தர்பேசு (Darbesh) என்று போற்றப்பட்ட மறைந்த கலாச்சந்த் தர்பேசின் ஒரே சீடர் இவரே. ]. மேலும், பல்வேறு சமூக மேம்பாடு, சுற்றுச்சூழல் விழிப்புணர்வு மற்றும் பாதுகாப்புத் திட்டங்களுடனும் இவர் தன்னை இணைத்துக்கொண்டுள்ளார்.

## ஆரம்பகால வாழ்க்கை

தேவ், மேற்கு வங்காளத்தின் கொல்கத்தா நகரில் பிறந்தார். கொல்கத்தா பல்கலைக்கழகத்தின் கீழ் இயங்கும் தீனபந்து ஆண்ட்ரூஸ் கல்லூரியில் (Dinabandhu Andrews College) இவர் தனது பட்டப்படிப்பை நிறைவு செய்தார். இவரது தாயார் சிப்ரா சௌத்ரி ஒரு பள்ளி ஆசிரியராகப் பணியாற்றியவர். இவரது தந்தை மணில் சௌத்ரி, கொல்கத்தா கால்பந்து லீக் போட்டிகளில் முதல்  பிரிவில் விளையாடிய முன்னாள் கால்பந்து வீரர் ஆவார். தனது ஆரம்பகால இசைப் பயிற்சிகளை, தனது மாமாவான மறைந்த பண்டித சுனி லால் சௌத்ரியிடமிருந்து இவர் பெற்றார். கௌதம் சட்டோபாத்யாயவையே (Goutam Chattopadhyay) தனது முதல் குருவாகவும், வழிகாட்டியாகவும், தத்துவஞானியாகவும் இவர் கருதுகிறார்.

## பணிவாழ்க்கை

வங்காளமொழி நாட்டுப்புறப் பாடல்களைப் பாடுவதில் இவர் ஒரு சிறந்த வல்லுநராகத் திகழ்கிறார். இந்தியாவின் பிரபலமான இசைக்குழுக்களில் ஒன்றான 'சகசியா நாட்டுப்புற இசைக்குழு' (Sahajiya Folk Band) இவரால் தொடங்கப்பட்டதே ஆகும். இசையமைப்பாளராகப் பணியாற்றி, பல முழுநீளத் திரைப்படங்கள், தொலைக்காட்சித் திரைப்படங்கள் மற்றும் நாடகத் திட்டங்களுக்கு இவர் இசையமைத்துள்ளார். பாடலாசிரியராகவும் இசையமைப்பாளராகவும் இவர் வெளியிட்ட ஒரே வங்காள இசைத் தொகுப்பு (Album) தோமேக் எக்ட்டு (Tomake Ektu) என்பதாகும்.  'His Master's Voice' நிறுவனத்தின் வெளியீடான இந்தத் தொகுப்பில் உள்ள பாடல்களைப் பாடகி ரித்திகா சகானி பாடியுள்ளார். வங்காள தொலைக்காட்சியில் ஒளிபரப்பாகும் பிரபலமான இசை நிகழ்ச்சியான *ச ரி க ம ப*  (ஜீ வங்காளம்) வில், நாட்டுப்புற இசைப் பிரிவிற்கான வழிகாட்டியாகவும் இசை வடிவமைப்பாளராகவும் இவர் பணியாற்றுகிறார்.. வங்காள தொலைக்காட்சியின் நேரலை இசை நிகழ்ச்சியான குட் மார்னிங் ஆகாஷ் (Good Morning Akash) ஆகாஷ் 8 இல் இவர் ஒரு நிரந்தரத் தொலைக்காட்சி தொகுப்பாளராகப் பணியாற்றி வருகிறார்.

## மேற்கோள்கள்


பகுப்பு:வாழும் மக்கள்
பகுப்பு:இந்திய ஆண் நாட்டுப்புறப் பாடகர்கள்
பகுப்பு:இந்திய இசை அமைப்பாளர்கள்
பகுப்பு:இந்திய செயற்பாட்டாளர்கள்
பகுப்பு:இந்தியத் தொலைக்காட்சி தொகுப்பாளர்கள்
தாபேலி

**தாபேலி** *(Dabeli)* என்பது இந்தியாவின் ஒரு பிரபலமான சிற்றுண்டி வகையாகும். இது கச்சு தாபேலி அல்லது இரட்டை உரோட்டி (குஜராத்தி: દાબેલી, કચ્છી દાબેલી; தேவநாகரி: दाबेली, कच्छी दाबेली) என்ற பெயர்களாலும் அறியப்படுகிறது. இது குசராத்து மாநிலத்தின் கச்சு பிராந்தியத்தில் உள்ள மாண்ட்வி  நகரில் தோன்றியதாகும். இது ஒரு காரமான மற்றும் இனிப்பான சிற்றுண்டியாகும். இதில், வேகவைத்த உருளைக்கிழங்குடன் ஒரு சிறப்பு 'தாபெலி மசாலா' கலக்கப்படுகிறது. இந்தக் கலவை  பர்கர் பன்னு  போன்ற ஒரு வகை உரோட்டியின் உள்ளே ஒரு லாடி பாவ் வைத்து அடைக்கப்படுகிறது. பின்னர் புளி, பேரீச்சம்பழம், பூண்டு, சிவப்பு மிளகாய் மற்றும் பிற பொருட்களைக் கொண்டு தயாரிக்கப்பட்ட சட்னிகளுடன் சேர்த்து இது பரிமாறப்படுகிறது. இதன் மேல் மாதுளை முத்துக்களும், வறுத்த வேர்க்கடலையும் தூவி அலங்கரிக்கப்படுகிறது.

குசராத்து மொழியில் *தாபேலி*' என்ற சொல்லுக்கு நேரடிப் பொருளாக *அழுத்தப்பட்டது* (pressed) என்று பொருள்.  இந்த உணவு வகையானது, 1960aஅம் ஆண்டுகளில் கச்சு பகுதியின் மாண்டவி நகரைச் சேர்ந்த கேசவ்ஜி கபா சுடாசாமா (இவர் 'கேஷா மாலம்' என்றும் அழைக்கப்பட்டார்) என்பவரால் உருவாக்கப்பட்டதாகக் கூறப்படுகிறது. அவர் தனது தொழிலைத் தொடங்கியபோது, ​​ஒரு தாபேலியை ஒரு *அணா* அல்லது ஆறு 'பைசா' விலைக்கு விற்று வந்தார். மாண்டவி நகரில் அமைந்துள்ள இவரது கடை இன்றும் இயங்கி வருகிறது. இந்த உணவு தற்போது இவரது குடும்பத்தின் அடுத்த தலைமுறையினரால்  நிர்வகிக்கப்பட்டு வருகிறது.இன்றைய காலகட்டத்தில், கச்சு பிராந்தியத்தில் தயாரிக்கப்படும் தாபேலி மசாலா தான் மிகவும் உண்மையான  சுவையைக் கொண்டதாகக் கருதப்படுகிறது. மாண்டவி நகரைத் தவிர, கச்சு பிராந்தியத்தில் உள்ள புஜ் (Bhuj) மற்றும் நகத்ரானா (Nakhatrana) ஆகிய நகரங்களும், உண்மையான சுவையுடனான தாபேலி உணவிற்குப் பெயர் பெற்றவையாகத் திகழ்கின்றன.

## பிரபலம்

இன்று தாபேலி உணவானது கச்சு மற்றும் குசராத்து மாநிலங்களில் மட்டுமல்லாமல், மகாராட்டிரம் மாநிலத்தின் சாங்லி (Sangli), மும்பை, புனே மற்றும் கோலாப்பூர் ஆகிய பகுதிகளிலும் விரும்பி உண்ணப்படுகிறது [சான்று தேவை].

## மேலும் பார்க்க

* தமிழர் உணவுகளின் பட்டியல்

* உருளைக்கிழங்கு சாட்

* சான்விச்

## மேற்கோள்கள்

பகுப்பு:இந்திய நொறுக்குத்தீனி வகைகள்
பகுப்பு:குசராத்தின் பண்பாடு
பகுப்பு:துரித உணவு வகைகள்
பகுப்பு:இந்திய உணவுகள்
பகுப்பு:தமிழர் சமையல்
பகுப்பு:குசராத்து
பகுப்பு:சாலையோர உணவுகள்
வியாசு சம்மன்

**வியாசு சம்மன்** (*Vyas Samman*) என்பது இந்தியாவில் முதன்முதலில் 1991-இல் வழங்கப்பட்ட ஒரு இலக்கிய விருதாகும். இது கி. கு. பிர்லா அறக்கட்டளையின் மூலம் ஆண்டுதோறும் வழங்கப்படுகிறது. மேலும் 2019ஆம் ஆண்டைப் போலவே ₹ 4,00,000 ரொக்கப் பரிமாற்றமும் இதில் அடங்கும்.

இந்த விருதுக்கு தகுதி பெற, இலக்கியப் படைப்புகள் இந்தி மொழியில் இருக்க வேண்டும். இப்படைப்புகள் கடந்த 10 ஆண்டுகளில் வெளியிடப்பட்டிருக்க வேண்டும்.

வியாசு சம்மன் விருது பெற்ற நான்கு பேர்-குன்வர் நாராயண் (1995) கேதார்நாத் சிங் (1997) ஸ்ரீலால் சுக்லா (1999) மற்றும் அமர்கந்த் (2009) -முறையே 2005,2013,2009 மற்றும் 2009 ஆம் ஆண்டுகளில் மிக உயர்ந்த இந்திய இலக்கிய கௌரவமாகக் கருதப்படும் ஞானபீட விருதை வென்றனர்.

வியாசு சம்மன் விருது பெற்ற விஸ்வநாத் பிரசாத் திவாரி (2011) மற்றும் விஸ்வநாத் திரிபாதி (2013) ஆகியோர் முறையே 2019 மற்றும் 2014ஆம் ஆண்டுகளில் ஞானபீட விருதுக்கு அடுத்தபடியாக இரண்டாவது மிக உயர்ந்த விருதாக கருதப்படும் மூர்த்திதேவி விருதைப் பெற்றனர்.

வியாசு சம்மன் விருது பெற்ற இரண்டு நபர்கள்-கோவிந்த் மிஸ்ரா (1997) மற்றும் ராம்தராஷ் மிஸ்ரா (2011) -முறையே 2013 மற்றும் 2021 ஆம் ஆண்டுகளில் அதே கே. கே. பிர்லா அறக்கட்டளையால் மிக உயர்ந்த விருதாக கருதப்படும் சரசுவதி சம்மனைப் பெற்றனர்.

2003ஆம் ஆண்டில் சித்ரா முட்கல் என்பவரில் தொடங்கி, இதுவரை ஒன்பது பெண்கள் இந்த விருதை வென்றுள்ளனர்.

## விருதுபெற்றோர்
வியாசு சம்மன் விருது பெற்றவர்கள்

## மேலும் காண்க

* ஞானபீட விருது, மற்றொரு வருடாந்திர இலக்கிய விருது, இது மிக உயர்ந்த இந்திய இலக்கிய கௌரவமாகக் கருதப்படுகிறது மற்றும் பாரதிய ஞானபீடத்தால் வழங்கப்படுகிறது.
* மூர்த்திதேவி விருது, இரண்டாவது மிக உயர்ந்த இலக்கிய கௌரவமாக கருதப்படுகிறது, மேலும் பாரதிய ஞானபீடத்தால் வழங்கப்படுகிறது.
* சரசுவதி சம்மான் விருது, அனைத்து அதிகாரப்பூர்வ இந்திய மொழிகளிலும் இதேபோன்ற இலக்கிய விருது மற்றும் கி. கு பிர்லா அறக்கட்டளை வழங்கப்பட்டது.

## மேற்கோள்கள்

பகுப்பு:இந்தி
பகுப்பு:இந்திய இலக்கிய விருதுகள்
இந்தியக் காவலா் பதக்கம்

இந்தக் கட்டுரை 1932 முதல் 1951 வரை வழங்கப்பட்ட பதக்கத்தைப் பற்றியது. 1951 முதல் வழங்கப்பட்ட பதக்கத்தைப் பற்றி அறிய, காவலர் பதக்கம் (இந்தியா) பகுதியைப் பார்க்கவும்.

**இந்தியக் காவலா் பதக்கம்**  *(Indian Police Medal)* என்பது பிரித்தானிய ஆட்சியின்(பிரித்தானியாவின் இந்தியப் பேரரசு என்பது 1858 முதல் 1947-ஆம் ஆண்டு வரை இந்திய துணைக் கண்டத்தில் நிலவிவந்த பிரித்தானிய ஆட்சியைக் குறிக்கும். அச்சமயம் இந்தியா என பொதுவாக அழைக்கப்பட்டாலும் ஐக்கிய இராச்சியத்தால்  நேரடியாக ஆட்சி செய்யப்பட்ட இந்தியாவின் மாகாணங்கள் பிரித்தானிய முடிக்கு கீழ்பட்ட அரசர்களால் ஆட்சி செய்யப்பட்ட முடியாட்சிகள் என்பவற்றைக் கொண்டிருந்தது. 1876-ஆம் ஆண்டுக்குப் பின்னர் இது இந்தியப் பேரரசு என அழைக்கப்பட்டு அப்பெயரிலேயே கடவுச் சீட்டுகளும் வழங்கப்பட்டன.) கீழ் ஐரோப்பிய மற்றும் ஆசியக் காவல் பணியாளர்களுக்கு வழங்கப்பட்ட ஒரு விருதாகும். 1932-ல் நிறுவப்பட்ட இந்த விருது, மன்னரின் காவல் பதக்கத்திற்குத் தேவைப்பட்டதை விடக் குறைவான தகுதியுடைய சிறப்பான சேவை மற்றும் வீரதீரச் செயல்களுக்காக வழங்கப்பட்டது.
## வரலாறு
இந்தியாவிற்குள் உள்ள காவல் படைகளின் உறுப்பினர்களுக்கு மேலும் அங்கீகாரம் தேவை என்று முடிவு செய்யப்பட்டது. ஏற்கனவே கிங்ஸ் காவல் பதக்கத்துக்குத் தகுதி பெற்றிருந்தாலும், பல சேவை மற்றும் வீரச் செயல்கள் அங்கீகாரத்திற்குப் போதுமான குறிப்பிடத்தக்கவையாக இருந்தன, ஆனால் கிங்ஸ் காவல் பதக்கத்துக்கான தேவைகளைப் பூர்த்தி செய்யவில்லை. 23 பெப்ரவரி 1932 அன்று, இந்திய போலீஸ் பதக்கம் நிறுவுவதற்கான ஒரு அரச ஆணை வெளியிடப்பட்டது. இந்த பதக்கம் தகுதியான மற்றும் குறிப்பிடத்தக்க சேவைச் செயல்களையும், வீரத்தையும் அங்கீகரிக்கும் நோக்கம் கொண்டது. இந்த பதக்கம் ஆண்டுக்கு 200 விருதுகளுக்கு மட்டுமே வரையறுக்கப்பட்டது. 1942 இல் ஒரு அரச ஆணை, விதிவிலக்கான சூழ்நிலைகளில், இந்திய அரசுப்பிரதிநிதி ஒரு வருடத்தில் விருதுகளின் எண்ணிக்கையை 250 ஆக உயர்த்த அனுமதித்தது. இந்தியா குடியரசான பிறகு இந்திய காவல் பதக்கம் வழங்குவது நிறுத்தப்பட்டது. இந்திய காவல் பதக்கத்துக்குப் பதிலாக, 15 மார்ச்சு 1951 தேதியிட்ட இந்திய அரசாங்க அறிவிப்பின் மூலம் காவல் பதக்கம் நிறுவப்பட்டது.
## தோற்றம்
இந்தியக் காவல் பதக்கம் வட்ட வடிவமானது மற்றும் வெண்கலத்தால் ஆனது. அதன் முன்பக்கத்தில் ஆளும் மன்னரின் உருவப்படம் பொறிக்கப்பட்டுள்ளது. பதக்கத்தின் பின்பக்கத்தில், விளிம்பைச் சுற்றி ஒரு மலர்வளையமும், அதன் மேல் ஒரு கிரீடமும் சித்தரிக்கப்பட்டுள்ளது. பதக்கம் வழங்கப்பட்ட நிபந்தனைகளைப் பொறுத்து, அதன் நடுவில் "வீரச்செயல்களுக்காக" அல்லது "தகுதியான சேவைக்காக" என்ற வார்த்தைகள் பொறிக்கப்பட்டுள்ளன. பதக்கத்தின் முதல் பதிப்பில் "சிறந்த நடத்தைக்காக" என்ற வாசகம் பொறிக்கப்பட்டிருந்தது.

பதக்கத்தின் தொங்கவிடும் மற்றும் சேவை நாடாக்கள்  அங்குலம் (35 மிமீ) அகலம் கொண்டவை. இது அடர் நீல நிறத்தில், வெள்ளி விளிம்புகளுடனும், கருஞ்சிவப்பு மையப் பட்டையுடனும் இருக்கும். வீரச்செயல் விருதுகளுக்கு, நீலப் பகுதிகள் ஒரு மெல்லிய வெள்ளிப் பட்டையால் பிரிக்கப்படுகின்றன.
## மேற்கோள்கள்

பகுப்பு:இந்திய விருதுகள்
பகுப்பு:1932 நிகழ்வுகள்
பகுப்பு:1951 நிகழ்வுகள்